PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

______________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2022 M. GEGUŽĖS 26 D. SPRENDIMO NR. T3-198 „DĖL AKCINĖS BENDROVĖS „PRIENŲ ŠILUMOS TINKLAI“ INVESTICIJŲ PLANO DERINIMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Pakeisti UAB „Prienų šilumos tinklai“ 2022 metų investicijų planą. Patikslinti plane suderintą investiciją „Šilumos tinklų nuo VŠK-80 iki Birutės g. 9, Prienai rekonstravimas“.

Siūlomos teisinio reguliavimo nuostatos:

Sprendimo projektas teikiamas vadovaujantis Lietuvos Respublikos vietos savivaldos įstatymo 16 straipsnio 4 dalies nuostatomis, kurios numato – jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai, Lietuvos Respublikos šilumos ūkio įstatymo 35 straipsniu, kuris numato, jog investiciniai planai derinami su savivaldybės taryba jos nustatyta tvarka, bei remiantis Prienų rajono savivaldybės tarybos 2015 m. gruodžio 22 d. sprendimu Nr. T3-261 „Dėl Šilumos tiekėjų investicijų planų derinimo tvarkos aprašo patvirtinimo“ patvirtintu Šilumos tiekėjų investicijų planų derinimo tvarkos aprašu, kuriame nustatyta investicinių planų pateikimo, jų nagrinėjimo ypatumai.

Laukiami rezultatai:

Patikslinus UAB „Prienų šilumos tinklai“ 2022 metų investicijų planą, bus užtikrinta realias bendrovės išlaidas atitinkanti investicijų grąža.

Lėšų poreikis ir šaltiniai:

Savivaldybės biudžeto lėšų sprendimo įgyvendinimas nepareikalaus.

Lyginamasis variantas:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybės taryba 2022 m. gegužės 26 d. sprendimu Nr. T3-198 suderino investicijų planą, kuriame suderinta investicija „Šilumos tinklų nuo VŠK-80 iki Birutės g. 9, Prienai rekonstravimas“. Investicijos vertė – 22000,00 Eur be PVM mokesčio.

UAB „Prienų šilumos tinklai“ ir UAB „Marton Group MB“ 2022-03-31 pasirašė prijungimo prie centralizuoto šilumos tiekimo sutartį. Pagal sutartį UAB „Marton Group MB“ įsipareigojo iki 2022–2023 m. šildymo sezono paruošti daugiabučio gyvenamojo namo adresu Birutės g. 9, Prienai vidaus šildymo sistemos įrenginius prijungimui, o UAB „Prienų šilumos tinklai“ suprojektuoti ir sumontuoti šilumos tiekimo trasą. Po sutarties pasirašymo UAB „Prienų šilumos tinklai“ pradėjo vykdyti savo įsipareigojimus, tačiau UAB „Marton Group MB“ iki 2022–2023 m. nebaigė daugiabučio gyvenamojo namo statybos ir statybos užbaigimo terminas buvo nukeltas iki 2023–2024 m. šildymo sezono. Per metus išaugo žaliavų ir darbų įkainiai, todėl šilumos trasos statyba kainavo 33118,00 Eur be PVM mokesčio. Susidarė 11118,00 Eur be PVM mokesčio skirtumas tarp planuotų investicijų ir faktinio jų įvykdymo.

Vedėjas	Tomas Žvirblys

Dainius Sodaitis, tel. (8 319) 61 122, el. p. dainius.sodaitis@prienai.lt